Diari Oficial de la Generalitat Valenciana


Sumari del DOGV 3995, del 09-05-2001 (2001/3777)

Informació pública de la convocatòria de tres places de policia local de l'Ajuntament de San Antonio de Benagéber.
------------------------------------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3777


Data del document
:   09-04-2001

Organisme emissor
:   Ajuntament de San Antonio de Benagéber

Tipus de document
:   Convocatòria

Descriptors 

:   * San Antonio de Benagéber
    * concurs administratiu
    * administració local
    * policia

Informació pública de la convocatòria de tres places de policia local de l'Ajuntament de San Antonio de Benagéber. [2001/A3777]
  
Les bases per a proveir en propietat cinc places de policia local del cos de policia local, escala bàsica, categoria d'agent, vacants en la plantilla de personal d'aquest Ajuntament, van ser publicades en el Butlletí Oficial de la Província de data 27 de març de 2001 i en el Diari Oficial de la Generalitat Valenciana de data 28 de febrer, i s'ha publicat un anunci d'aquestes bases i publicacions en el Boletín Oficial del Estado. Les bases han sigut establides de conformitat amb el que disposa la Llei 7/1985, de 2 d'abril; Reial Decret Legislatiu 781/1986, de 18 d'abril; Decret 69/1986, de 2 de juny (Diari Oficial de la Generalitat Valenciana de 20 de juny de 1986); Reial Decret 896/1991, de 7 de juny; Reial Decret 2.617/1985, de 9 de desembre; Llei 6/1999, de la Generalitat Valenciana; Decret 152/1991, de 29 d'agost, i ordres de desplegament; Llei 50/1998, de 30 de desembre, de Mesures Fiscals, Administratives i d'Ordre Social, i la resta de normes aplicables.
  
De conformitat amb el que estableix la base tercera i concordants de les esmentades bases i una vegada ha conclòs el procés de publicitat d'aquestes, es procedeix mitjançant aquest decret a la convocatòria pública per a la provisió de tres de les cinc places vacants. Aquest decret de convocatòria es publicarà en el Butlletí Oficial de la Província i en el Diari Oficial de la Generalitat Valenciana, i un extracte en el Boletín Oficial del Estado.
  
Les instàncies per a prendre part en la convocatòria s'han de dirigir a l'alcalde president d'aquest Ajuntament, podent utilitzar-se la instància model que facilitarà l'Ajuntament de San Antonio de Benagéber. Les instàncies es presentaran al Registre General o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, dins del termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En virtut del que estableix la base quarta, per a ser admesos a les proves selectives n'hi haurà prou que els aspirants manifesten en les instàncies que compleixen totes les condicions exigides en les bases publicades, referides a la data d'acabament del termini de presentació d'instàncies, que es comprometen a prestar el preceptiu jurament o promesa i que han pagat els drets d'examen.
  
Cal adjuntar a les instàncies un justificant d'haver ingressat els drets d'examen, que es fixen en 4.000 pessetes, en Caja Campo, oficina de San Antonio de Benagéber, entitat 3094, oficina 0045, DC 42, número de compte 7313527289, a nom de l'Ajuntament de San Antonio de Benagéber, o mitjançant gir postal, segons preceptua l'esmentada Llei 30/1992. Els drets d'examen només es tornaran a les persones que no siguen admeses al procediment selectiu, per falta d'algun dels requisits exigits per a prendre-hi part.
  
Les persones interessades hauran d'aportar, junt amb la instància per a prendre part en la convocatòria, un certificat mèdic en un model oficial, expedit per un metge col·legiat en exercici, on s'especifique de manera explícita que el subjecte no està sotmés a cap de les exclusions establides en l'Ordre de 22 de desembre de 1997, de la Conselleria de Presidència, o normes que la substituïsquen.
  
Expirat el termini de presentació d'instàncies, mitjançant una resolució d'aquesta Alcaldia, s'aprovara la llista de persones aspirants admeses i excloses. Aquesta resolució es publicarà en el Butlletí Oficial de la Província i al tauler d'anuncis de l'Ajuntament, i es concedirà un termini de 10 dies hàbils perquè les persones aspirants excloses n'esmenen els defectes. No obstant això, els errors de fet podran esmenar-se en qualsevol moment, d'ofici o a petició de la persona interessada.